**ПРОТОКОЛ № 7**

 На 29.10.2021 г. се проведе заседание на Районна избирателна комисия – Видин, при следния

**ДНЕВЕН РЕД:**

1. Жалба от Любка Борисова Димитрова
2. Жалба от Теменужка Димитрова Димитрова

**ПРИСЪСТВАХА:** Павел Петков, Пламенка Цветкова, Иван Перчински, Захарин Захариев, Соня Иванова, Росен Ангелов, Васил Бенов и Наталия Петрова

**ОТСЪСТВА:** Даниел Цветанов, Славяна Николова, Ирена Николова, Венелин Иванов и Бисерка Борисова.

 Председателят на РИК – Видин констатира, че е налице изискуемия съгласно чл. 70, ал. 3 от Изборния кодекс кворум за провеждане на заседанието, поради което заседанието бе открито.

**Точка 1.** Жалба от Любка Борисова Димитрова

 *Павел Петков предложи следния проект на решение:*

**ОТНОСНО:** В РИК – Видин e постъпила жалба с вх. № 100/29.10.2021 г., 14:30 ч., подадена от Любка Борисова Димитрова. Жалбоподателката твърди, че е получила отказ от кмета на община Брегово на свое заявление, с което се иска да гласува с подвижна избирателна кутия в изборите за президент и вицепрезидент на републиката и за народни представители на 14 ноември 2021 г. Излага, че към заявлението е приложила етапна епикриза от личен лекар, която описва здравословното й състояние. Към жалбата са приложени писмо с изх. № 2084/26.10.2021 г., подписано от кмета на община Брегово и етапна епикриза от 22.10.2021 г.

В приложения отговор от кмета на община Брегово не се съдържа отказ за вписване на жалбоподателката в списъка за гласуване с подвижна избирателна кутия, а са й дадени указания да представи в срок до 30.10.2021 г. експертно решение на ТЕЛК, респ. НЕЛК, доказващо наличието на трайно увреждане, непозволяващо упражняването на избирателното право в изборното помещение.

Предвид изложеното РИК – Видин намира, че не е налице действие или индивидуален административен акт на кмета на община Брегово, подлежащ на обжалване, поради което жалбата следва да бъде оставена без разглеждане като недопустима, поради което и на основание чл. 72, ал. 1, т. 20 от Изборния кодекс, Районна избирателна комисия – Видин

**РЕШИ:**

ОСТАВЯ БЕЗ РАЗГЛЕЖДАНЕ жалба, подадена от Любка Борисова Димитрова.

Решението е изготвено в два еднообразни екземпляра.

Решението подлежи на обжалване в тридневен срок от обявяването му пред Централната избирателна комисия.

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 8 от членовете на РИК – Видин, от които „За“ – 7, „Против“ – Соня Иванова, с което беше прието *Решение №63-ПВР/НС от 29.10.2021 г.* на РИК – Видин.

**Точка 2** Жалба от Теменужка Димитрова Димитрова

*Павел Петков предложи следния проект на решение:*

**ОТНОСНО:** Жалба от Теменужка Димитрова Димитрова

В РИК – Видин e постъпила жалба с вх. № 107/29.10.2021 г., 16:50 ч., подадена от Теменужка Димитрова Димитрова. Жалбоподателката твърди, че е получила отказ от кмета на община Брегово на свое заявление, с което се иска да гласува с подвижна избирателна кутия в изборите за президент и вицепрезидент на републиката и за народни представители на 14 ноември 2021 г. Излага, че към заявлението е приложила експертно решение, което описва здравословното й състояние. Към жалбата са приложени писмо с изх. № 2090/26.10.2021 г., подписано от кмета на община Брегово и експертно решение от 23.03.2005 г., в което срока на инвалидността е определен до 01.03.2006 г. – за една година.

В приложения отговор от кмета на община Брегово не се съдържа отказ за вписване на жалбоподателката в списъка за гласуване с подвижна избирателна кутия, а са й дадени указания да представи в срок до 30.10.2021 г. експертно решение на ТЕЛК, респ. НЕЛК, доказващо наличието към момента на трайно увреждане, непозволяващо упражняването на избирателното право в изборното помещение.

Предвид изложеното РИК – Видин намира, че не е налице действие или индивидуален административен акт на кмета на община Брегово, подлежащ на обжалване, поради което жалбата следва да бъде оставена без разглеждане като недопустима, поради което и на основание чл. 72, ал. 1, т. 20 от Изборния кодекс, Районна избирателна комисия – Видин

**РЕШИ:**

ОСТАВЯ БЕЗ РАЗГЛЕЖДАНЕ жалба, подадена от Теменужка Димитрова Димитрова.

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 8 от членовете на РИК – Видин, от които „За“ – 8, „Против“ – 0, с което беше прието *Решение № 64-ПВР/НС от 29.10.2021 г.* на РИК – Видин.

Поради изчерпване на дневния ред заседанието бе закрито от Председателя на РИК – Видин в 17:10 ч.